**Opći uvjeti osiguranja portfelja kredita**

**za likvidnost izvoznika - Covid-19 mjera**

**OU-OPK-COVID-01/21**

Preambula

Općim uvjetima osiguranja portfelja kredita za likvidnost izvoznika - Covid-19 mjera OU-OPK-COVID-01/21 (dalje: Opći uvjeti) utvrđuju se uvjeti pod kojima Hrvatska banka za obnovu i razvitak, u ime i za račun Republike Hrvatske, kao osiguratelj preuzima u osiguranje kredite odobrene izvoznicima od strane banaka kao osiguranika u skladu s Programom osiguranja portfelja kredita za likvidnost izvoznika - Covid-19 mjera Republike Hrvatske pomoći gospodarstvu PO-OPK-COVID-01/21 i svim njegovim izmjenama i dopunama (dalje: Program osiguranja).

Članak 1.

Pojmovi

U Općim uvjetima pojmovi iz ovog članka upotrijebljeni su sa sljedećim značenjem:

|  |  |
| --- | --- |
| **Dan obračuna** | 1. dan donošenja rješenja o otvaranju stečajnog postupka nad Izvoznikom ili
2. dan nakon dana dospijeća posljednje rate/anuiteta Kredita ugovorene Ugovorom o kreditu ilisvih obveza po Kreditu s jednokratnim dospijećem ili
3. dan nakon dana dospijeća svih obveza po Ugovoru o kreditu na temelju otkaza/raskida Ugovora o kreditu.

Radi izbjegavanja svake sumnje, otvaranje predstečajnog postupka ne utječe na utvrđenje Dana obračuna kao što je navedeno pod a) ili b) ili c); |
| Izmjena roka otplate kredita zbog poslovnih razloga | izmjena roka otplate kredita duža od šest mjeseci koja je uzrokovana daljnjom potrebom za likvidnim sredstvima; |
| **Izvješće o regresnoj naplati** | pisano izvješće iz članka 13. ovih Općih uvjeta, koje sadrži podatke o regresno naplaćenim iznosima i poduzetim radnjama u svrhu naplate po Ugovoru o kreditu i Sporazumu o osiguranju portfelja za Kredite za koje je Osiguranik dobio Odštetu, koje Osiguranik dostavlja Osiguratelju u obliku ugovorenom Sporazumom o osiguranju portfelja; |
| **Izvješće o stanju kredita** | pisano izvješće iz članka 6. ovih Općih uvjeta koje sadrži podatke o stanju Kredita na zadnji dan Kalendarskog tromjesečja, koje Osiguranik dostavlja Osiguratelju u obliku ugovorenom Sporazumom o osiguranju portfelja; |
| Izvoznik | domaća pravna ili fizička osoba koja je kao korisnik kredita zaključila s Osiguranikom Ugovor o kreditu; |
| Kalendarskotromjesečje | u bilo kojoj godini bilo koje razdoblje od 1. siječnja do 31. ožujka, od 1. travnja do 30. lipnja, od 1. srpnja do 30. rujna ili od 1. listopada do 31. prosinca; |
| Kredit | kredit iz Ugovora o kreditu koji je uključen u Portfelj; |
| **Kriteriji prihvatljivosti za uključenje kredita u portfelj**  | kriteriji utvrđeni Programom osiguranja, a koji moraju biti ispunjeni da bi Kredit bio osiguran; |
| **Kriteriji prihvatljivosti za izmjenu roka otplate kredita zbog poslovnih razloga** | kriteriji koji su utvrđeni Programom osiguranja te koji moraju biti ispunjeni da bi Osiguranik mogao samostalno izmijeniti Rok otplate kredita u slučaju Izmjena roka otplate kredita zbog poslovnih razloga, u skladu s člankom 7. ovih Općih uvjeta, a koji moraju biti ispunjeni da bi Kredit bio osiguran; |
| **Najviši volumen portfelja** | najviši iznos Volumena portfelja po pojedinom Osiguraniku koji će biti utvrđen Sporazumom o osiguranju portfelja;  |
| Obavijest o izmjeni roka otplate kredita | pisana obavijest iz članka 7. ovih Općih uvjeta o izmjeni Roka otplate kredita i, u slučaju izmjene Roka otplate kredita iz stavka (5) članka 7. ovih Općih uvjeta, o obračunu Premije za izmjenu roka otplate kredita u valuti Kredita koju Osiguranik dostavlja Osiguratelju u obliku ugovorenom Sporazumom o osiguranju portfelja; |
| Obavijest o otplaćenim kreditima | pisana obavijest iz članka 6. ovih Općih uvjeta koja sadrži podatke o Kreditima otplaćenim u prethodnom Kalendarskom tromjesečju, koju Osiguranik dostavlja Osiguratelju u obliku ugovorenom Sporazumom o osiguranju portfelja; |
| Obavijest o uključivanju | pisana obavijest iz članka 5. ovih Općih uvjeta kojom se uključuje Kredit u Portfelj te dostavlja obračun Premije u valuti Kredita, i koju Osiguranik dostavlja Osiguratelju u obliku ugovorenom Sporazumom o osiguranju portfelja; |
| Odobrena glavnica kredita | inicijalno ugovorena glavnica kredita Ugovorom o kreditu; |
| **Odšteta** | novčani iznos koji Osiguratelj isplaćuje Osiguraniku radi naknade Štete koja je nastala nastupom Osiguranog rizika, pri čemu Odšteta ni u kojem slučaju ne smije premašiti 90% iznosa dospjele glavnice Kredita; |
| Odštetni zahtjev | pisani zahtjev za isplatu Odštete za pojedinačni Kredit koji je Osiguranik dostavio Osiguratelju u skladu s odredbama članka 9. ovih Općih uvjeta, u obliku ugovorenom Sporazumom o osiguranju portfelja; |
| **Opći uvjeti** | Opći uvjeti osiguranja portfelja kredita za likvidnost izvoznika - Covid-19 mjera OU-OPK-COVID-01/21 (Prilog 1 Sporazumu o osiguranju portfelja);  |
| **Osigurani rizik** | neplaćanje tražbina koje su Predmet osiguranja na Dan obračuna, u skladu s člankom 3. ovih Općih uvjeta; |
| **Osiguranik** | kreditna institucija koja je s Izvoznikom zaključila Ugovor o kreditu, a s Osigurateljem Sporazum o osiguranju portfelja; |
| **Osiguratelj** | HBOR - Hrvatska banka za obnovu i razvitak, sa sjedištem u Zagrebu, u ime i za račun Republike Hrvatske; |
| Pomak roka otplate kredita | vremensko razdoblje od zadnjeg dana Roka otplate inicijalno ugovorenog Kredita do zadnjeg dana Roka otplate prolongiranog Kredita, a koje počinje teći sljedećeg dana nakon isteka Roka otplate inicijalno ugovorenog Kredita; |
| Portfelj | portfelj kredita kojeg čine svi krediti za koje je zaključen pojedinačni Ugovor o kreditu i koji su uključeni u Portfelj u skladu s člankom 5. ovih Općih uvjeta; |
| **Predmet osiguranja**  | tražbina Osiguranika na ime glavnice ili glavnice i Ugovorene kamate Kredita, u skladu s člankom 3. ovih Općih uvjeta;  |
| **Premija** | novčani iznos koji Osiguratelj naplaćuje od Osiguranika za osiguranje Kredita;  |
| **Premija za izmjenu roka otplate kredita** | novčani iznos koji Osiguratelj naplaćuje od Osiguranika za osiguranje Kredita u slučaju Izmjene roka otplate kredita zbog poslovnih razloga; |
| Program osiguranja | program Osiguratelja naziva „Program osiguranja portfelja kredita za likvidnost izvoznika – Covid-19 mjera Republike Hrvatske pomoći gospodarstvu PO-OPK-COVID-01/21“, koji je objavljen na web stranicama Osiguratelja i sve njegove izmjene i dopune (Prilog 2 Sporazumu o osiguranju portfelja); |
| Radni dan | svaki dan osim subote, nedjelje te blagdana i praznika u Republici Hrvatskoj; |
| **Razdoblje čekanja** | razdoblje istekom kojeg Osiguranik ima pravo podnijeti Odštetni zahtjev te iznosi 30 kalendarskih dana od Dana obračuna; |
| Rok otplate kredita | razdoblje od isteka roka korištenja Kredita do zadnjeg dana Roka otplate kredita (uključuje i eventualni poček koji se računa od isteka roka korištenja Kredita do početka otplate Kredita i otplatu Kredita); kod revolving kredita Rokom otplate kredita smatrat će se vremensko razdoblje od dana prvog korištenja Kredita do zadnjeg dana roka otplate Kredita; |
| **Samopridržaj** | udio Osiguranika u Šteti koji predstavlja razliku između 100% i Stope pokrića navedene u Obavijesti o uključivanju; |
| Sporazum o osiguranju portfelja | sporazum kojim se utvrđuje poslovna suradnja Osiguratelja i Osiguranika u provođenju Programa osiguranja, te kojim Osiguratelj u osiguranje preuzima kredite uključene u Portfelj. Sastavni dijelovi Sporazuma o osiguranju portfelja su njegovi prilozi koji uključuju i Opće uvjete i Program osiguranja; |
| **Stopa pokrića** | udio Osiguratelja u Šteti naveden u Obavijesti o uključivanju, a iznosi 10%, 20%, 30%, 40%, 50%, 60%, 70%, 80% ili 90%; |
| **Šteta** | iznos dospjelih nenaplaćenih tražbina Osiguranika koje su Predmet osiguranja na dan podnošenja Odštetnog zahtjeva; u slučaju da je nad Izvoznikom otvoren predstečajni postupak, Štetom se ima smatrati iznos nenaplaćenih tražbina Osiguranika koje su Predmet osiguranja na dan podnošenja Odštetnog zahtjeva uvećano za eventualni otpis iz predstečajnog postupka;  |
| **Trajanje kredita** | vremensko razdoblje od dana zaključenja Ugovora o kreditu do zadnjeg dana Roka otplate kredita, koje uključuje razdoblje korištenja Kredita i Rok otplate kredita; |
| **Troškovi prisilne naplate** | troškovi nastali Osiguraniku koji su isključivo vezani za radnje poduzete u svrhu naplate Kredita, prije ili nakon isplate Odštete; u iste ne spadaju troškovi na ime plaća zaposlenika Osiguranika, ni uobičajeni administrativni troškovi kao što su primjerice troškovi slanja pošte, telefoniranja, fotokopiranja i slično; |
| Ugovor o kreditu | ugovor o kreditu koji je Osiguranik zaključio s Izvoznikom u skladu sa Sporazumom o osiguranju portfelja; |
| **Ugovor o regresnoj naplati** | ugovor između Osiguranika i Osiguratelja kojim se između ostalog uređuju njihova prava i obveze u odnosu na naplatu svih tražbina po Ugovoru o kreditu i Sporazumu o osiguranju portfelja nakon isplate Odštete, u skladu s odredbama članka 13. ovih Općih uvjeta, u obliku i sadržaju ugovorenom Sporazumom o osiguranju portfelja; |
| **Ugovorena kamata** | redovna kamata, interkalarna kamata i kamata u počeku; |
| **Volumen portfelja** | ukupan iznos Odobrenih glavnica kredita koji nisu otplaćeni na određeni dan te koji ukupan iznos je naveden u posljednjem Izvješću o stanju kredita. |

Prevladavajuće odredbe

Članak 2.

1. U slučaju neslaganja pojedine odredbe Sporazuma o osiguranju portfelja s Općim uvjetima ili Programom osiguranja ili Programom subvencioniranja premije osiguranja – Covid-19 mjera Republike Hrvatske pomoći gospodarstvu PSP/01-2021 (dalje: Program subvencioniranja), važit će odredbe Sporazuma o osiguranju portfelja.
2. U slučaju neslaganja pojedine odredbe Općih uvjeta s Programom osiguranja ili Programom subvencioniranja, važit će odredbe Općih uvjeta.

Predmet osiguranja i Osigurani rizik

Članak 3.

1. Predmet osiguranja su kod Stope pokrića od 90% tražbine Osiguranika na ime glavnice ili kod Stope pokrića od 10%, 20%, 30%, 40%, 50%, 60%, 70% i 80% tražbine Osiguranika na ime glavnice i Ugovorene kamate Kredita. Predmet osiguranja nisu tražbine na ime zateznih kamata, naknada ili bilo koji drugi troškovi Kredita.
2. Osigurani rizik nastupa neplaćanjem tražbina koje su Predmet osiguranja na Dan obračuna.

Portfelj

Članak 4.

1. Odluku o odobrenju Kredita samostalno donosi Osiguranik.
2. Krediti su uključeni u Portfelj danom kada Osiguratelj potvrdi Osiguraniku zaprimanje Obavijesti o uključivanju. Osiguratelj se obvezuje dostaviti potvrdu o zaprimanju Obavijesti o uključivanju Osiguraniku u roku od tri Radna dana od zaprimanja Obavijesti o uključivanju. Ako Osiguratelj ne dostavi potvrdu o zaprimanju Obavijesti o uključivanju u navedenom roku, smatra se da je potvrda dostavljena.
3. Za kredite uključene u Portfelj pokriće osiguranjem započinje od dana zaključenja pojedinog Ugovora o kreditu pod uvjetom da su ispunjeni svi Kriteriji prihvatljivosti za uključenje kredita u portfelj.

Proces uključivanja u Portfelj
Članak 5.

1. Osiguranik može uključiti u Portfelj samo one kredite koji ispunjavaju sve Kriterije prihvatljivosti za uključenje kredita u portfelj i čiji su Ugovori o kreditu zaključeni tijekom trajanja Sporazuma o osiguranju portfelja pri čemu se Krediti u Portfelj moraju uključiti u cijelom iznosu njihove glavnice.
2. Prilikom uključivanja u Portfelj, Osiguranik mora paziti da Volumen portfelja ne premaši Najviši volumen portfelja. U suprotnom, Osiguratelj će u roku od pet Radnih dana od dana dostave Izvješća o stanju kredita od Osiguranika zatražiti da iz Portfelja isključi određene Kredite po vlastitom izboru Osiguranika kako bi Volumen portfelja postao manji ili jednak od Najvišeg volumena portfelja, te će od Osiguranika zatražiti da mu u roku od pet Radnih dana dostavi novu Obavijest o uključivanju te Izvješće o stanju kredita.
3. Osiguranik se obvezuje Osiguratelju jednom za svako Kalendarsko tromjesečje dostaviti Obavijest o uključivanju, i to najkasnije u roku od 20 dana po isteku Kalendarskog tromjesečja. Osiguranik se obvezuje u prvom Kalendarskom tromjesečju nakon dana zaključenja Sporazuma o osiguranju portfelja u Obavijesti o uključivanju navesti i podatke o svim kreditima za koje je Ugovor o kreditu zaključen ranije od dana zaključenja Sporazuma o osiguranju portfelja. Obavijest o uključivanju će sadržavati podatke o svim kreditima za koje je Ugovor o kreditu zaključen u tom Kalendarskom tromjesečju, a iznimno i podatke o kreditima za koje je Ugovor o kreditu zaključen u prethodnom Kalendarskom tromjesečju ako ih Osiguranik omaškom nije naveo u prethodnoj Obavijesti o uključivanju, a koje Osiguranik želi uključiti u Portfelj. Osiguranik nema pravo uključivati u Portfelj kredite izvan navedenih rokova.
4. Osiguranik se obvezuje uz Obavijest o uključivanju Osiguratelju dostaviti preliminarne otplatne planove kredita koje uključuje u Portfelj, na temelju kojih je obračunata Premija.

**Dostavljanje Izvješća o stanju kredita i Obavijesti o otplaćenim kreditima**

**Članak 6.**

Osiguranik se obvezuje dostavljati Osiguratelju Izvješće o stanju kredita i Obavijest o otplaćenim kreditima najkasnije u roku od 20 dana po isteku pojedinog Kalendarskog tromjesečja i to na isti dan na koji dostavi Obavijest o uključivanju. Za Kredite za koje je Ugovor o kreditu zaključen prije zaključenja Sporazuma o osiguranju portfelja, Osiguranik se obvezuje postupiti na način kako je određeno člankom 5. stavkom (3) ovih Općih uvjeta.

Izmjene Ugovora o kreditu
Članak 7.

1. Osiguranik nije ovlašten izvršiti sljedeće izmjene Ugovora o kreditu:
	* 1. ugovornih strana koje nisu uvjetovane statusnim promjenama,
		2. iznosa Kredita i
		3. valute Kredita.

Radi izbjegavanja svake sumnje, pod statusnim promjenama u smislu ovog članka smatrat će se i promjena nositelja OPG-a ili vlasnika obrta ili druge odgovarajuće promjene kod Izvoznika koji nisu pravne osobe.

Ako Osiguranik izvrši bilo koju izmjenu pojedinog Ugovora o kreditu navedenu u ovom stavku, smatrat će se da taj kredit nije uključen u Portfelj.

1. Osiguranik je ovlašten jedino uz prethodnu pisanu suglasnost Osiguratelja izvršiti izmjenu Roka otplate kredita za pojedini Kredit, ako predmetna izmjena nije u skladu s uvjetima iz stavka (4), stavka (5) i stavka (6) ovog članka. U suprotnom će se smatrati da pojedini kredit više nije uključen u Portfelj.
2. Osiguranik je ovlašten jedino uz prethodnu pisanu suglasnost Osiguratelja izvršiti izmjenu Ugovora o kreditu za Kredit za koji je isplaćena Odšteta, osim ako se ne radi o izmjeni Ugovora o kreditu koju je Osiguranik obvezan prihvatiti (predstečajni sporazum, stečajni plan i slično).
3. Osiguranik je ovlašten bez prethodne pisane suglasnosti Osiguratelja jednokratno izmijeniti Rok otplate kredita za Kredit za koji nije podnesen Odštetni zahtjev pod uvjetom da je Pomak roka otplate kredita jednak ili kraći od šest mjeseci.

Kredit iz ovog stavka biti će i nadalje uključen u Portfelj ako Osiguranik dostavi Osiguratelju Obavijest o izmjeni roka otplate kredita i novi otplatni plan Kredita, zajedno s prvim sljedećim Izvješćem o stanju kredita. U ovom slučaju Osiguranik nije dužan platiti Premiju za izmjenu roka otplate kredita.

1. Osiguranik je ovlašten bez prethodne pisane suglasnosti Osiguratelja za vrijeme trajanja Sporazuma o osiguranju portfelja izmijeniti Rok otplate kredita za Kredit za koji nije podnesen Odštetni zahtjev ako se radi o Izmjeni roka otplate kredita zbog poslovnih razloga i ako su na dan donošenja odluke o izmjeni Roka otplate kredita ispunjeni svi Kriteriji prihvatljivosti za izmjenu roka otplate kredita zbog poslovnih razloga.

Kredit iz ovog stavka bit će i nadalje uključen u Portfelj ako Osiguranik:

1. dostavi Osiguratelju Obavijest o izmjeni roka otplate kredita i novi otplatni plan Kredita, zajedno s prvim sljedećim Izvješćem o stanju kredita i
2. obračuna i plati pripadajuću Premiju za izmjenu roka otplate kredita u skladu s novim Rokom otplate Kredita, u skladu s člankom 17. ovih Općih uvjeta.
3. Osiguranik je ovlašten bez prethodne pisane suglasnosti Osiguratelja izmijeniti Rok otplate kredita ako se radi o izmjeni Roka otplate kredita proizašloj iz predstečajnog postupka ili stečajnog plana. U ovom slučaju Osiguranik nije dužan platiti Premiju za izmjenu roka otplate kredita.
4. Osiguranik je ovlašten bez prethodne pisane suglasnosti Osiguratelja ugovoriti sve druge izmjene Ugovora o kreditu koje nisu obuhvaćene prethodnim stavcima ovog članka te ih se obvezuje navesti u prvom sljedećem Izvješću o stanju kredita ako su obuhvaćene Izvješćem o stanju kredita.
5. Osiguratelj se obvezuje očitovati Osiguraniku na zahtjev za pisanu suglasnost iz stavka (2) i (3) ovog članka u roku od deset Radnih dana od dana zaprimanja iste. Ako se Osiguratelj ne očituje u navedenom roku, smatra se da je suglasnost dana.

Obveze Osiguranika

Članak 8.

Osiguranik se obvezuje:

1. pri procjeni rizika, odobrenju, upravljanju, isplati i naplati Kredita postupati u skladu s propisima, svojim standardnim internim aktima, pravilima i procedurama te Ugovoru o kreditu, kako i inače postupa s kreditima za likvidnost u okviru mjera Vlade Republike Hrvatske pomoći gospodarstvu uslijed COVID–19, odobrenim Izvoznicima iste ili slične rizične kategorije;
2. omogućiti Izvozniku povoljnije uvjete kreditiranja, npr. u obliku višeg volumena financiranja, nižeg zahtjeva za drugim instrumentima osiguranja, nižih kamatnih stopa i dr., i o tome obavijestiti Osiguratelja u sklopu Obavijesti o uključivanju prilikom uključivanja kredita u Portfelj;
3. odobriti i isplatiti Izvozniku Kredit u skladu s Kriterijima prihvatljivosti za uključenje kredita u portfelj i Ugovoru o kreditu;
4. pribaviti dokumente/dokaze za ispunjenje Kriterija prihvatljivosti za uključenje kredita u portfelj, između ostalog pribaviti COVID score Izvoznika koji je izračunala Financijska agencija (dalje: FINA) ili za Izvoznike za koje FINA ne može izračunati COVID score, utvrditi u skladu s vlastitim internim procedurama da se Izvoznik susreo s poteškoćama u poslovanju kao posljedicom pandemije uzrokovane COVID-19 virusom, kao i pribaviti pisanu izjavu Izvoznika da ne može pribaviti prihvatljivo jamstvo od HAMAG-BICRO-a, ako je Izvoznik mali i srednji poduzetnik koji ima potrebu za kreditom za likvidnost u iznosu od 15.000.000,00 HRK ili manje;
5. pribaviti instrumente osiguranja navedene u Ugovoru o kreditu;
6. po neplaćanju dospjelih obveza iz Kredita pisanim putem pozvati Izvoznika i (ako su ugovoreni) sudužnike/jamce, na plaćanje obveza po Kreditu, u skladu sa svojim procedurama i internim pravilima;
7. obračunati i platiti Premiju te Premiju za izmjenu roka otplate kredita u skladu s člankom 17. ovih Općih uvjeta;
8. u slučaju podnošenja Odštetnog zahtjeva, dostaviti potpuno ispunjen Odštetni zahtjev i postupati u skladu s ostalim obvezama iz članka 9. ovih Općih uvjeta;
9. u slučaju prihvaćanja Odštetnog zahtjeva, zaključiti Ugovor o regresnoj naplati, voditi regresnu naplatu i postupati u skladu s ostalim obvezama iz članaka 12. i 13. ovih Općih uvjeta;
10. u slučaju kontrole Osiguratelja, surađivati s Osigurateljem i dostaviti mu zatraženu dokumentaciju u skladu s člankom 14. ovih Općih uvjeta;
11. dostavljati pravovremeno, potpuna i točna Izvješća o stanju kredita, Obavijesti o uključivanju, Obavijesti o otplaćenim kreditima, Obavijesti o izmjeni roka otplate kredita i Izvješća o regresnoj naplati u skladu s ovim Općim uvjetima;
12. zatražiti prethodnu ili naknadnu pisanu suglasnost Osiguratelja na radnje koje Osiguranik poduzima u svrhu naplate Kredita, ako takve radnje mogu prouzročiti Troškove prisilne naplate, u skladu s člankom 12. ovih Općih uvjeta;
13. kod izmjena Ugovora o kreditu postupati u skladu s člankom 7. ovih Općih uvjeta;
14. naknaditi štetu Osiguratelju ako se ostvare okolnosti iz članka 15. ovih Općih uvjeta.

Odštetni zahtjev
Članak 9.

1. Osiguranik može podnijeti Odštetni zahtjev istekom Razdoblja čekanja.
2. Osiguranik je uz potpuno ispunjeni Odštetni zahtjev koji je potpisan po ovlaštenim osobama Osiguranika u skladu s internim ovlaštenjima Osiguranika, obvezan dostaviti sljedeće dokumente:
3. kopiju Ugovora o kreditu i eventualnih dodataka Ugovoru o kreditu, zajedno s kopijom Izjave o potporama potpisanom od strane Izvoznika,
4. izvadak iz poslovnih knjiga Osiguranika po partiji Kredita,
5. kopiju otkaznog pisma (ako je Ugovor o kreditu otkazan) i/ili kopiju rješenja o otvaranju stečajnog postupka (ako je nad Izvoznikom otvoren stečajni postupak) i/ili kopiju rješenja o otvaranju predstečajnog postupka (ako je nad Izvoznikom otvoren predstečajni postupak),
6. dokaz da je Osiguranik pribavio instrumente osiguranja navedene u Ugovoru o kreditu (primjerice kopiju zadužnice, izvadak iz zemljišnih knjiga i dr.),
7. kopiju dostupnih službenih financijskih izvješća Izvoznika i/ili drugi dokument na temelju kojeg je Osiguranik utvrdio veličinu i ostvareni prihod Izvoznika u skladu s Kriterijima prihvatljivosti za uključenje kredita u portfelj u odnosu na Izvoznika,
8. izjavu Osiguranika da Izvoznik nije u većinskom državnom vlasništvu,
9. izjavu Osiguranika da Izvoznik nije bio u teškoćama na 31. 12. 2019.,
10. izjavu Osiguranika da je izloženost prema Izvozniku, u skladu s HNB-ovom Odlukom o klasifikaciji izloženosti u rizične skupine i načinu utvrđivanja kreditnih gubitaka (NN br. 114/2017. i 110/2018.), na 31. 12. 2019. kod Osiguranika bila klasificirana u rizičnoj skupini A (ako je Osiguranik bio izložen prema Izvozniku na navedeni datum) ili izjavu Osiguranika da nije bio izložen prema Izvozniku na 31. 12. 2019. (ako Osiguranik nije bio izložen prema Izvozniku na navedeni datum),
11. COVID score Izvoznika koji je izračunala FINA ili za Izvoznike za koje FINA ne može izračunati COVID score, izjavu Osiguranika da se Izvoznik susreo s poteškoćama u poslovanju kao posljedicom pandemije uzrokovane COVID-19 virusom,
12. izjavu Izvoznika uz obrazloženje koja financijska godina je relevantna za njegovo poslovanje za utvrđivanje ispunjenja Kriterija prihvatljivosti za uključenje kredita u portfelj u odnosu na ostvarene prihode Izvoznika (točka 1.1. Programa osiguranja),
13. izjavu Izvoznika da ne može pribaviti prihvatljivo jamstvo od HAMAG-BICRO-a, ako je Izvoznik mali i srednji poduzetnik koji ima potrebu za kreditom za likvidnost u iznosu od 15.000.000,00 HRK ili manje,
14. dokument/dokaz na temelju kojeg je Osiguranik utvrdio iznos Kredita u skladu s Kriterijima prihvatljivosti za uključenje kredita u portfelj u odnosu na Kredit iz točke 1.2. Programa osiguranja (primjerice dokument/dokaz mogu biti financijska izvješća Izvoznika ili izjava Izvoznika o potrebnim sredstvima i dr.).
15. Izjave Osiguranika i Izvoznika iz točki f), g), h), i), j) i k) prethodnog stavka, Osiguratelj će smatrati dokazom za utvrđivanje zadovoljenja odgovarajućih Kriterija prihvatljivosti za uključenje kredita u portfelj u smislu članka 10. točke f) ovih Općih uvjeta.
16. Odštetni zahtjev smatrat će se potpunim tek nakon što Osiguratelju budu dostavljeni svi dokumenti iz stavka (2) ovog članka.
17. Svi dokumenti koje Osiguranik dostavlja uz Odštetni zahtjev moraju biti na hrvatskom ili engleskom jeziku. Dokumente koji nisu na hrvatskom ili engleskom jeziku Osiguranik se na zahtjev Osiguratelja obvezuje prevesti po ovlaštenom sudskom tumaču ili drugom prevoditelju prihvatljivom Osiguraniku. Predmetni troškovi prijevoda se ne smatraju Troškovima prisilne naplate.
18. Osiguratelj zadržava pravo tijekom obrade Odštetnog zahtjeva, a najkasnije istekom 27. kalendarskog dana od dana zaprimanja Odštetnog zahtjeva, zatražiti od Osiguranika dodatna pojašnjenja vezano uz dostavljenu dokumentaciju te se Osiguranik obvezuje zatražena pojašnjenja dostaviti u roku od tri Radna dana.
19. Osiguratelj se obvezuje očitovati o zaprimljenom Odštetnom zahtjevu najkasnije u roku od 35 kalendarskih dana od dana zaprimanja potpunog Odštetnog zahtjeva u skladu sa stavkom (2) ovog članka. Navedeno očitovanje će sadržavati pregled izračuna kojim je utvrđena visina Odštete i uz njega će biti dostavljen popunjeni Ugovor o regresnoj naplati. Davanje dodatnih pojašnjenja Osiguratelju u skladu s prethodnim stavkom ne utječe na rok za očitovanje o zaprimljenom Odštetnom zahtjevu.
20. Ako se Osiguratelj ne očituje o Odštetnom zahtjevu u roku iz stavka (6) ovog članka, Osiguranik ima pravo sudskim putem potraživati Odštetu od Osiguratelja.
21. Osiguranik mora podnijeti Odštetni zahtjev najkasnije godinu dana od Dana obračuna, u protivnom Osiguratelj nije dužan zaprimiti Odštetni zahtjev niti isplatiti Odštetu.
22. Ako Odštetni zahtjev bude prihvaćen, Osiguratelj će isplatiti Odštetu u roku od deset kalendarskih dana od dana očitovanja Osiguratelja o Odštetnom zahtjevu uz uvjet da su Osiguranik i Osiguratelj zaključili Ugovor o regresnoj naplati.

**Uvjeti za prihvaćanje Odštetnog zahtjeva**

**Članak 10.**

Osiguratelj će prihvatiti Odštetni zahtjev ako je kumulativno utvrdio da:

1. je Kredit uključen u Portfelj u skladu s člankom 5. ovih Općih uvjeta,
2. se ostvario Osigurani rizik i da je nastala Šteta,
3. Osiguranik na dan podnošenja Odštetnog zahtjeva nema dospjelog duga prema Osiguratelju na ime Premije i Premije za izmjenu roka otplate kredita za Kredite,
4. je Osiguranik uputio otkazno pismo Izvozniku (ako je Ugovor o kreditu otkazan),
5. je Osiguranik pribavio instrumente osiguranja iz Ugovora o kreditu,
6. su u trenutku odobrenja Kredita ispunjeni Kriteriji prihvatljivosti za uključenje kredita u portfelj u odnosu na Izvoznika i u odnosu na Kredit,
7. su eventualne izmjene Ugovora o kreditu napravljene u skladu s člankom 7. ovih Općih uvjeta,
8. je Odštetni zahtjev podnesen istekom Razdoblja čekanja, a najkasnije godinu dana od Dana obračuna.

Odšteta

Članak 11.

1. Iznos Odštete izračunava se kao umnožak Štete i Stope pokrića pri čemu Odšteta ni u kojem slučaju ne smije premašiti 90% iznosa dospjele glavnice Kredita.
2. U slučaju da Osiguranik naplati dio tražbina po Ugovoru o kreditu koje su Predmet osiguranja nakon podnošenja Odštetnog zahtjeva, a prije primitka Odštete, Osiguranik se o tome, bez odgode, obvezuje obavijestiti Osiguratelja te mu dostaviti novi izvadak iz poslovnih knjiga Osiguranika. U navedenom slučaju Osiguratelj će na temelju novog izvatka utvrditi iznos Štete radi izračuna iznosa Odštete u skladu sa stavkom (1) ovog članka.

Naknada Troškova prisilne naplate

Članak 12.

Na Zahtjev Osiguranika, Osiguratelj se obvezuje naknaditi Osiguraniku u roku od 15 kalendarskih dana od zaprimanja zahtjeva za naknadu troškova, razmjerni dio Troškova prisilne naplate u skladu sa Stopom pokrića, pod uvjetom da je Osiguratelj prihvatio pripadajući Odštetni zahtjev i da je Osiguranik za takve Troškove prisilne naplate pribavio prethodnu ili naknadnu pisanu suglasnost Osiguratelja. Radi izbjegavanja svake dvojbe, u navedene troškove ulaze i troškovi koji proizlaze iz postupaka u kojima je Osiguranik pasivna strana (tuženik, ovršenik, itd.), a koji su povezani s tražbinama nastalim temeljem Ugovora o kreditu i Sporazuma o osiguranju portfelja.

Posebne obveze Osiguranika nakon prihvaćanja Odštetnog zahtjeva

Članak 13.

1. Trenutkom isplate Odštete Osiguraniku, na Osiguratelja prelaze sve tražbine iz Ugovora o kreditu zajedno sa sporednim pravima (uključujući instrumente osiguranja u mjeri u kojoj je to moguće), i to do visine ukupno isplaćene Odštete, uvećano za zakonsku zateznu kamatu koja pripada Osiguratelju, a koja teče od dana isplate do dana podmirenja tražbine Osiguratelja.
2. Trenutkom isplate Troškova prisilne naplate Osiguraniku, na Osiguratelja prelaze tražbine iz Ugovora o kreditu zajedno sa sporednim pravima (uključujući instrumente osiguranja u mjeri u kojoj je to moguće) i to do visine isplaćenih Troškova prisilne naplate, uvećano za zakonsku zateznu kamatu koja pripada Osiguratelju, a koja teče od dana isplate do dana podmirenja Troškova prisilne naplate.
3. Osiguratelj će Ugovorom o regresnoj naplati koji će Osiguranik i Osiguratelj zaključiti nakon prihvaćanja Odštetnog zahtjeva, a prije isplate Odštete, ustupiti radi ispunjenja Osiguraniku tražbinu iz stavka (1) i stavka (2) ovog članka, sve uvećano za pripadajuću zakonsku zateznu kamatu, te ovlastiti Osiguranika na vođenje svih potrebnih radnji i postupaka naplate.
4. Osiguranik je ovlašten i obvezuje se samostalno poduzimati sve radnje i voditi sve postupke u cilju naplate tražbine iz stavka (1) i (2) ovog članka, što uključuje i npr. aktiviranje instrumenata osiguranja, pokretanje, sudjelovanje i glasanje u predstečajnom, stečajnom i likvidacijskom postupku, kao i poduzimanje svih ostalih radnji pred nadležnim tijelima potrebnim u cilju naplate navedenih tražbina. Osiguranik nije ovlašten, bez suglasnosti HBOR-a, donijeti odluku o načinu glasanja o predloženom planu restrukturiranja u pojedinom predstečajnom postupku u odnosu na navedene tražbine ako isti uključuje djelomično umanjenje (otpis) tražbine, kao ni o obustavljanju postupaka naplate ili nepokretanju daljnjih radnji radi naplate navedenih tražbina, koju suglasnost će HBOR dostaviti u roku od 20 radnih dana od zaprimanja obrazloženog prijedloga Osiguranika. Ako Osiguratelj po proteku navedenog roka ne dostavi nikakvo očitovanje na prijedlog Osiguranika smatra se da je s istim suglasan.
5. Osiguranik je samostalno ovlašten donijeti odluku o otpisu te prodaji (ustupu, prijenosu) isključivo onih tražbina po Ugovoru o kreditu za koje nije ugovoreno pokriće po Sporazumu o osiguranju portfelja. Navedena odluka Osiguranika ne utječe na obveze Osiguranika po Sporazumu o osiguranju portfelja (primjerice, na obveze Osiguranika iz prethodnog stavka ovog članka).
6. Osiguranik se obvezuje dostavljati Osiguratelju Izvješće o regresnoj naplati najkasnije do kraja 1. Kalendarskog tromjesečja tekuće godine o svim radnjama poduzetim u prethodnoj godini.
7. Osiguranik će nakon primitka Odštete, jednom unutar svakog Kalendarskog tromjesečja prosljeđivati Osiguratelju u skladu sa Stopom pokrića sva plaćanja (primitke) koja Osiguranik primi po osnovi Ugovora o kreditu i Sporazuma o osiguranju portfelja do iznosa tražbina iz stavka (1) i (2) ovog članka, sve uvećano za zakonske zatezne kamate koje pripadaju Osiguratelju. Radi izbjegavanja svake sumnje, prihod Osiguranika od prodaje potraživanja po Ugovoru o kreditu iz stavka (5) ovog članka smatra se primitkom u smislu ovog stavka.
8. U slučaju da će u svrhu naplate tražbina iz stavka (1) i (2) ovog članka biti potrebna dostava bilo koje isprave i/ili podataka nadležnom tijelu, Osiguranik se obvezuje o navedenom, bez odgode, pisanim putem izvijestiti Osiguratelja. Ugovorne strane se obvezuju bez odgode ishoditi/sastaviti/potpisati sve potrebne isprave te po potrebi poduzeti sve radnje i zaključiti pravne poslove potrebne u svrhu naplate navedenih tražbina.
9. Osiguratelj je ovlašten u svakom trenutku jednostranom pisanom izjavom upućenom Osiguraniku od Osiguranika preuzeti natrag nenamireni dio tražbine iz stavka (1) i (2) ovog članka, sve uvećano za pripadajuću zakonsku zateznu kamatu, te obavijestiti Osiguranika da će od tada Osiguratelj samostalno voditi sve potrebne radnje i sve postupke naplate. Osiguranik je obvezan poduzeti sve dopuštene pravne radnje (primjerice prijenos djeljivih instrumenata osiguranja, po potrebi zaključenje ugovora o ustupu kojim Osiguranik nazad ustupa Osigurateljeve tražbine i dr.) kako bi se na Osiguratelja prenijela sva prava iz Ugovora o kreditu razmjerno iznosu nenamirenog dijela tražbine iz stavka (1) i (2) ovog članka, sve uvećano za pripadajuću zakonsku zateznu kamatu. Trošak radnji poduzetih s tim u svezi snosi Osiguratelj.

**Pravo Osiguratelja na kontrolu**

**Članak 14.**

1. Osiguratelj ima pravo prema vlastitoj procjeni izvršiti kontrolu postupanja Osiguranika u skladu s obvezama iz Sporazuma o osiguranju portfelja za Kredite za koje je isplatio Odštetu i to najkasnije u roku od tri godine od dana isplate Odštete.
2. U svrhu kontrole iz stavka (1) ovog članka, Osiguranik se obvezuje omogućiti Osiguratelju isključivo u prostorima Osiguranika uvid u poslovne knjige, kreditne spise i evidencije te pravovremeno dati potrebne informacije te dati na uvid dokumente potrebne za kontrolu Kredita u skladu sa zahtjevima Osiguratelja.
3. Kontrola Osiguraniku mora biti najavljena unaprijed, najmanje deset Radnih dana prije planirane kontrole. Prilikom kontrole koja može trajati najviše petnaest Radnih dana po Kreditu, Osiguratelj se obvezuje postupati razumno te će Osiguratelj o izvršenoj kontroli dati nalaz i mišljenje izvršene kontrole Osiguraniku u roku deset Radnih dana od provedene kontrole. Na zahtjev Osiguratelja, Osiguranik će dati očitovanje na izvještaj Osiguratelja u roku deset Radnih dana.

**Pravo Osiguratelja na naknadu štete
Članak 15.**

1. Osiguratelj ima pravo na naknadu štete u visini nenamirenog dijela tražbine iz članka 13. stavka (1) i (2) ovih Općih uvjeta zajedno sa zakonskom zateznom kamatom koja teče od dana isplate do dana namirenja u sljedećim slučajevima:
2. ako na temelju kontrole iz članka 14. ovih Općih uvjeta Osiguratelj utvrdi da je Osiguranik pri procjeni rizika, odobrenju, upravljanju, isplati i naplati Kredita počinio težu povredu Ugovora o kreditu, propisa, internih akata, pravila i procedura Osiguranika;
3. ako na temelju kontrole iz članka 14. ovih Općih uvjeta Osiguratelj utvrdi da nisu bili ispunjeni uvjeti za isplatu Odštete iz članka 10. ovih Općih uvjeta ili da izjave Osiguranika iz članka 9. ovih Općih uvjeta nisu bile istinite čime nisu bili ispunjeni Kriteriji prihvatljivosti za uključenje kredita u portfelj ili Kriteriji prihvatljivosti za izmjenu roka otplate kredita zbog poslovnih razloga;
4. ako se u sudskom, arbitražnom ili drugom postupku između ugovornih strana iz Ugovora o kreditu pravomoćno utvrdi da je tražbina Osiguranika po Ugovoru o kreditu u cijelosti neosnovana. Ako se u navedenim postupcima pravomoćno utvrdi da je tražbina Osiguranika po Ugovoru o kreditu djelomično neosnovana, Osiguratelj ima pravo na naknadu štete u visini nenamirenog dijela tražbine iz članka 13. stavka (1) i (2) ovih Općih uvjeta zajedno sa zakonskom zateznom kamatom koja teče od dana isplate do dana namirenja, ali ne više od iznosa za koji je pravomoćno utvrđena djelomična neosnovanost tražbine po Ugovoru o kreditu.
5. U slučajevima iz točke a) i b) iz prethodnog stavka ovog članka, Osiguratelj će, nakon provedene kontrole u skladu s člankom 14. ovih Općih uvjeta, pozvati Osiguranika na plaćanje naknade štete u iznosu nenamirenog dijela tražbine iz članka 13. st. (1) i (2) ovih Općih uvjeta uvećano za pripadajuću zakonsku zateznu kamatu, a Osiguranik se obvezuje Osiguratelju uplatiti navedeni iznos u roku od 15 Radnih dana od zaprimanja poziva Osiguratelja.
6. U slučaju iz točke c) iz stavka (1) ovog članka, Osiguratelj će, po saznanju o pravomoćnoj odluci, pozvati Osiguranika na plaćanje naknade štete u iznosu nenamirenog dijela tražbine iz članka 13. st. (1) i (2) ovih Općih uvjeta, ali ne više od iznosa za koji je pravomoćno utvrđena djelomična neosnovanost tražbine po Ugovoru o kreditu, uvećano za pripadajuću zakonsku zateznu kamatu, a Osiguranik se obvezuje Osiguratelju uplatiti navedeni iznos u roku od 15 Radnih dana od zaprimanja poziva Osiguratelja.

**Valute plaćanja po Sporazumu o osiguranju portfelja**

**Članak 16.**

1. Premija i Premija za izmjenu roka otplate kredita se iskazuje i naplaćuje u hrvatskim kunama te se kod preračuna koristi važeći prodajni tečaj Hrvatske narodne banke na dan izdavanja računa od strane Osiguratelja.
2. Odšteta se iskazuje i isplaćuje za kunske Kredite u kunama, a za Kredite uz valutnu klauzulu u kunama ili u kunskoj protuvrijednosti po prodajnom tečaju Hrvatske narodne banke na dan isplate.
3. Troškovi prisilne naplate se iskazuju i isplaćuju u valuti u kojoj ih je Osiguranik platio ili po zahtjevu Osiguranika u kunskoj protuvrijednosti po prodajnom tečaju Hrvatske narodne banke na dan isplate.
4. Iznose koje je Osiguranik regresno naplatio, proslijedit će Osiguratelju u valuti u kojoj ih je naplatio ili ako to nije moguće, u kunskoj protuvrijednosti po prodajnom tečaju Hrvatske narodne banke na dan plaćanja.

**Premija i Premija za izmjenu roka otplate kredita**

Članak 17.

1. Osiguranik se obvezuje platiti Osiguratelju Premiju za svaki Kredit uključen u Portfelj. Premija se može subvencionirati u skladu s Programom subvencioniranja, u slučaju čega će se na odredbe koje reguliraju obvezu plaćanja Premije iz stavaka (4), (5) i (6) ovog članka primjenjivati odredbe Programa subvencioniranja.
2. Osiguranik obračunava Premiju jednokratno za svaki Kredit prilikom uključenja tog kredita u Portfelj u skladu s Programom osiguranja, te izračunati iznos prikazuje u Obavijesti o uključivanju.
3. Premija za izmjenu roka otplate kredita računa se kao razlika Premije za novo Trajanje kreditai Premije za inicijalno Trajanje kredita, na način naveden u Programu osiguranja.
4. Osiguratelj će ispostaviti Osiguraniku račun za Premiju na temelju obračuna Premije iz Obavijesti o uključivanju te račun za Premiju za izmjenu roka otplate kredita na temelju obračuna Premije za izmjenu roka otplate kredita iz Obavijesti o izmjeni roka otplate kredita, u roku od 15 Radnih dana od dana kad Osiguratelj potvrdi Osiguraniku da je zaprimio Obavijest o uključivanju odnosno Obavijest o izmjeni roka otplate kredita.
5. Osiguranik je dužan platiti Premiju i Premiju za izmjenu roka otplate kredita u roku od 15 Radnih dana od ispostavljanja računa od strane Osiguratelja, a koji primitak je Osiguranik dužan potvrditi Osiguratelju bez odgode.
6. U slučaju da Osiguratelj i/ili Osiguranik naknadno utvrde da je već plaćena Premija ili Premija za izmjenu roka otplate kredita netočno izračunata, Osiguratelj odmah po utvrđenju ima pravo, u slučaju utvrđenog manjka fakturirati Osiguraniku tako utvrđenu razliku, a u slučaju utvrđenog viška se obvezuje izvršiti povrat više plaćene Premije.

Prijenos prava i obveza iz Sporazuma o osiguranju portfelja

Članak 18.

Osiguranik i Osiguratelj ne mogu prenijeti prava i obveze iz Sporazuma o osiguranju portfelja bez prethodne pisane suglasnosti druge strane.